**EGYÜTTMŰKÖDÉSI MEGÁLLAPODÁS AZ ISKOLAI KÖZÖSSÉGI SZOLGÁLAT KÖZÖS LEBONYOLÍTÁSÁRÓL**

amelyet egyrészről

iskola:

 székhely:

 képviselő:

azonosító: OM 035230

*a továbbiakban: Iskola*

másrészről a **Magyar Műszaki és Közlekedési Múzeum**

székhely: **1072 BUDAPEST, Rákóczi út 42.**

Adószám: 15308067-2-42

Bankszámlaszám: 10032000-01465457-00000000

Képviselő: Dr. Zsigmond Gábor PhD. főigazgató-helyettes

*továbbiakban: Múzeum a továbbiakban együtt: Felek*

kötöttek a mai napon, az alábbi feltételekkel:

1. A megállapodás előzményei, körülményei, célja:

A Nemzeti köznevelésről szóló 2011. évi CXC. törvényben foglaltaknak megfelelően az iskolai közösségi szolgálat megszervezésében a Felek a megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

1. Az Iskola kötelezettségei, vállalásai:

Az Iskola a megállapodás alapján a diákok jelentkezésének függvényében küldi tanulóit a feladatok elvégzésére.

Amennyiben a Múzeumnál a közösségi szolgálat során a tanulóknál fegyelmi problémák merülnek fél, ezeket az Iskola kapcsolattartója, illetve az Iskola oldja meg a fogadó intézmény kapcsolattartójával, vezetőjével egyetértésben.

1. A Múzeum kötelezettségei, vállalásai:

A Múzeum az alábbi tevékenységek ellátásához illeszkedő feladatok elvégzésének lehetőségét biztosítja az Iskola által küldött diákok számára: teremőrzés, múzeumpedagógiai animáció, rendezvényeken segítő tevékenység, információs szolgálat ellátása idegen nyelven is, közvélemény kutatás a látogatók körében, adminisztrációs feladatok.

Továbbá:

( l ) A Múzeum köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha az utasítás végrehajtása kárt idézhet elő, a tanuló köteles előre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.

(3) A tanulót küldő intézmény, azaz az Iskola korlátlanul felel a közösségi szolgálat során végzett tevékenységgel összefüggésben a Múzeumnak, illetve harmadik személynek okozott vagyoni és nem vagyoni kárért. A tanuló mentesül a felelősség alól, ha bizonyítja, hogy úgy járt el, ahogy az adott helyzetben elvárható. Amennyiben a kárt a tanulónak felróható magatartás okozta, - a jelen szerződéstől eltérő rendelkezés hiányában — a Múzeum az Iskolától követelheti kárának megtérítését.

(4) Felek rögzítik, hogy a hallgató által szenvedett esetleges balesetek és egészségkárosodások tekintetében a Múzeum felelősséget nem vállal.

1. Az Iskola részéről a program felelőse és kapcsolattartója

Név:

telefonszám: e-mail:

1. A fogadó intézmény részéről a program felelőse, kapcsolattartója és mentora

Név: Nagy Anikó

Elérhetőségek: telefonszám: 06 70/ 702 4023 e-mail: aniko.nagy@kozlekedesimuzeum.hu;

1. A programmal kapcsolatban felmerülő költségek és annak kötelezettségvállalója:

Alapesetben a fogadó intézmények nem biztosítják a diákok — a közösségi szolgálattal kapcsolatos esetlegesen szükséges utazását, szállítását és étkezését.

A feladat ellátásához szükséges eszközöket a fogadó intézmények biztosítják, ebbe nem tartozik bele az esetlegesen szükséges munkaruházat.

1. A program ütemezése:

A választható feladatokat és annak részleteit a Múzeum állítja össze, figyelembe véve a végezhető tevékenységek körét. A feladatokról legalább 30 nappal korábban értesíti az Iskolát. Az Iskola kötelezettséget vállal, hogy a Múzeumnál végezni kívánt Iskolai Közösségi Szolgálat igényét minden alkalommal ismerteti a tanulókkal, és visszajelez a fogadó intézmény számára.

A Múzeum vállalja, hogy a jelzéstől számított két héten belül egyeztet az Iskola kapcsolattartójával, többek közt jelzi, hogy szükségesnek tartja-e pedagógus jelenlétét.

Az Iskola vállalja, hogy a tevékenységekkel kapcsolatos jelentkezési lapokat és tevékenységi naplót a diákok számára biztosítja, a szülői hozzájárulásokat megszerzi.

Az Múzeum vállalja, hogy a tanulók tevékenységét a tevékenységi naplóban a szervezetnél eltöltött óraszámoknak megfelelően igazolja.

1. A program megvalósulása során felmerülő módosítási kérelmek bírálatának menete:
	1. A Felek a jelen megállapodástól való elállásra vagy a megállapodás azonnali hajtájú felmondására jogosultak, ha:

a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy olyan körülmény merül fel vagy jut a Felek tudomására, amely alapján a program teljesülése kétségessé válik, vagy más irányt vet, vagy jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

* 1. A Felek rögzítik továbbá jelen megállapodással összefüggő adatok nem minősülnek üzleti titoknak, nem tarthatók vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.
	2. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.
	3. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai — elsősorban a Polgári törvénykönyv — az irányadók.
	4. Felek nyilatkoznak, hogy a nemzeti vagyonról szóló 2011. évi CXCVI. törvény. 3. §-a szerinti átlátható szervezetnek minősülnek.

A Felek a jelen, 3 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 4 darab eredeti, egymással teljes egészében megegyező példányban készült, amelyből 2 darab az Iskolánál, 2 darab a Múzeumnál marad.

Kelt: Budapest, 2017.

|  |  |
| --- | --- |
| Múzeum | Iskola |
| Dr. Zsigmond Gábor PhD.főigazgató-helyettes | (p.h.) |